използвани в парници.
 (15)
 Държавите членки следва да разполагат с определено време, за да оттеглят разрешенията за продукти за растителна защита, съдържащи клотианидин, тиаметоксам или имидаклоприд.
 (16)
 За продукти за растителна защита, съдържащи клотианидин, тиаметоксам или имидаклоприд, за които държавите членки предоставят гратисен период в съответствие с член 46 от Регламент (ЕО) No 1107/2009, този период следва да изтече най-късно на 30 ноември 2013 г. В рамките на две години от датата на влизане в сила на настоящия регламент Комисията ще започне незабавно преглед на новата научна информация, която е получила.
 (17)
 В член 36, параграф 3 от Регламент (ЕО) No 1107/2009 се предвижда, че държавите членки могат, при определени обстоятелства, да налагат допълнителни мерки за смекчаване на риска или ограничения по отношение на пускането на пазара или употребата на продукти за растителна защита, съдържащи клотианидин, тиаметоксам или имидаклоприд. Относно пускането на пазара и употребата на семена, третирани с продукти за растителна защита, съдържащи клотианидин, тиаметоксам или имидаклоприд, в Регламент (ЕО) No 1107/2009 се предвижда възможността държавите членки да предприемат спешни мерки съгласно член 71 от него.
 (18)
 Забраната за пускане на пазара на третирани семена следва да се прилага едва от 1 декември 2013 г. с цел да се даде възможност за достатъчно дълъг преходен период. Националните временни предпазни мерки, които вече са взети съгласно член 71 от Регламент (ЕО) No 1107/2009, могат да бъдат запазени до тази дата в съответствие с член 71, параграф 3 от посочения регламент.
 (19)
 Семена, третирани с продукти за растителна защита, съдържащи клотианидин, тиаметоксам или имидаклоприд, които подлежат на ограниченията, посочени в член 1 от настоящия регламент, могат да бъдат използвани за експерименти или изпитвания с научноизследователска или развойна цел в съответствие с член 54 от Регламент (ЕО) No 1107/2009.
 (20)
 Постоянният комитет по хранителната верига и здравето на животните не представи становище. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение I към настоящия регламент.
 Член 2
 Забрана за пускане на пазара на третирани семена
 Семената на културите, изброени в приложение II, които са били третирани с продукти за растителна защита, съдържащи клотианидин, тиаметоксам или имидаклоприд, не се употребяват или пускат на пазара, с изключение на семена, използвани в парници.
 Член 3
 Преходни разпоредби
 При необходимост, до 30 септември 2013 г. държавите членки изменят или оттеглят в съответствие с разпоредбите на Регламент (ЕО) No 1107/2009 съществуващите разрешения за продукти за растителна защита, съдържащи активните вещества клотианидин, тиаметоксам или имидаклоприд.
 Член 4
 Гратисен период
 Всеки гратисен период, предоставен от държавите членки в съответствие с член 46 от Регламент (ЕО) No 1107/2009, е възможно най-кратък и изтича не по-късно от 30 ноември 2013 г.
 Член 5
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз и